Hrvatski sabor
20041013

Vlada i Hrvatska narodna banka su uz potporu Međunarodnog monetarnog fonda surađivali u izradi programa ekonomske politike koja ima dva glavna cilja, kratkoročno ponovo uvesti red u javne financije u Hrvatskoj, ograničiti ranjivost uzrokovanu vrlo visokim deficitom na tekućem računu platne bilance, opterećenim inozemnim dugom te srednjoročno modernizirati i smanjiti ulogu države, unaprijediti djelatnost privatnog sektora i pripremiti Hrvatsku da bude konkurentna u Europskoj uniji. Za dugoročnu konkurentnost i rast gospodarstva posebice pristupanje Europskoj uniji potrebno je stabilno makro ekonomsko okruženje i fiskalni deficit. U ovom memorandumu izložene su politike pomoću kojih će vjerujemo postići te ciljeve a on je sastavni dio šireg ekonomskog i socijalnog programa Vlade. Iako je usredotočen na neposrednu budućnost on uključuje i politike koje se odnose na duže razdoblje i koje će biti potrebno sustavno provoditi u narednim godinama. Neposredni cilj makro ekonomskih politika za razdoblje od 2004. do 2005. je smanjiti ekstremnu ranjivost Hrvatske.